L'Ajuntament reconeix el talent de l’alumnat de Catarroja que ha participat en els premis Sambori 2021
08 jun 2021

La regidoria de Ciutat Educadora ha volgut, un any més, reconéixer el talent dels joves creadors del municipi que han participat en la 22 edició dels Premis Sambori. Aquest certamen literari, ha comptat amb la participació de l'alumnat d'Infantil, Primària, Secundària i Batxillerat del CEIP Jaume I, CEIP Joan XXIII, CEIP Bertomeu Llorenç, CEIP Vil·la Romana, Florida Secundària i IES Berenguer Dalmau de Catarroja. Un total de 39 treballs que han sigut reconeguts en un acte celebrat en el Teatre Auditori. La cerimònia ha comptat, com a colofó amb la representació ‘La història interminable’ de Rebombori Cultural.

“Cada any ens sorprenen amb la seua creativitat, la seua inventiva, imaginació i talent, estem en un poble amb una gran tradició literària i des de Ciutat Educadora hem de fomentar aquestes activitats i els reconeixements entregats són el nostre xicotet granet de sorra per a continuar incentivant-les”, explica Nuria Blanch, regidora de Ciutat Educadora.

Una vegada han recollit els diplomes, han pogut assistir a un espectacle destinat al públic juvenil. Així doncs, Rebombori Cultural ha posat sobre les taules del Teatre Auditori la representació de la Història Interminable, una obra d'èxit amb multitud de cançons i personatges d'allò més variat que adapta l'homònima obra portada al cinema en els anys 80.